CELEX: 62013CN0410
Language: da
Date: 2013-07-19 00:00:00
Title: Sag C-410/13: Anmodning om præjudiciel afgørelse indgivet af Vilniaus apygardos administracinis teismas (Litauen) den 22. juli 2013 — UAB »Baltlanta« mod Lietuvos valstybė, repræsenteret ved Lietuvos Respublikos žemės ūkio ministerijos

28.9.2013   
            
            
               DA
            
            
               Den Europæiske Unions Tidende
            
            
               C 284/2
            
         Anmodning om præjudiciel afgørelse indgivet af Vilniaus apygardos administracinis teismas (Litauen) den 22. juli 2013 — UAB »Baltlanta« mod Lietuvos valstybė, repræsenteret ved Lietuvos Respublikos žemės ūkio ministerijos
   (Sag C-410/13)
   2013/C 284/02
   Processprog: litauisk
   
      Den forelæggende ret
   
   Vilniaus apygardos administracinis teismas
   
      Parter i hovedsagen
   
   
      Sagsøger: UAB »Baltlanta«
   
      Sagsøgt: Lietuvos valstybė (den litauiske stat), repræsenteret ved Lietuvos Respublikos žemės ūkio ministerijos (Republikken Litauens landbrugsministerium)
   
      Præjudicielle spørgsmål
   
   
               1)
            
            
               Skal bestemmelserne i artikel 38 i forordning nr. 1260/1999 (1), hvorefter medlemsstaten skal give Europa-Kommissionen meddelelse om udviklingen i sager, hvor der er indledt administrativ eller retslig forfølgning, og skal samarbejde med Europa-Kommissionen, fortolkes således, at medlemsstaten skal give Europa-Kommissionen meddelelse om alle retsforhandlinger vedrørende gennemførelsesmyndighedens, formidlingsmyndighedens, forvaltningsmyndighedens eller betalingsmyndighedens handling eller undladelse forbundet med vurderingen af en ansøgning, med udvælgelse, med at træffe en afgørelse om tildeling af interventioner eller med et projekts gennemførelse?
            
         
               2)
            
            
               Skal artikel 19 i forordning nr. 2792/1999 (2) fortolkes således, at en medlemsstat skal indføre støtteordninger og stille midler til rådighed efter aftale med Europa-Kommissionen i de tilfælde, hvor retsinstanserne behandler retssager vedrørende gennemførelsesmyndighedens, formidlingsmyndighedens, forvaltningsmyndighedens eller betalingsmyndighedens handling eller undladelse forbundet med vurderingen af en ansøgning, med udvælgelse, med at træffe en afgørelse om tildeling af interventioner eller med et projekts gennemførelse?
            
         
               3)
            
            
               Skal bestemmelserne i afsnit 6 og 7 i retningslinjerne for afslutning af strukturfondsinterventioner (2000-2006), godkendt ved Kommissionens afgørelse KOM(2006) 3424, fortolkes således, at en medlemsstat skal give Europa-Kommissionen meddelelse om alle retsforhandlinger vedrørende gennemførelsesmyndighedens, formidlingsmyndighedens, forvaltningsmyndighedens eller betalingsmyndighedens handling eller undladelse forbundet med vurderingen af en ansøgning, med udvælgelse, med at træffe en afgørelse om tildeling af interventioner eller med et projekts gennemførelse, og skal tage stilling til, om operationen helt eller delvist skal udgå af programmet og/eller erstattes af en anden operation mv., eller om operationen skal bibeholdes i programmet, eller skal foretage andre handlinger for at sikre den rette gennemførelse af en afgørelse om tildeling af interventionerne, når retsforhandlingerne er blevet afsluttet?
            
         
               4)
            
            
               Er det forhold, at der ikke i den sag, som den nationale ret behandler, er fastsat nogen specifikke foranstaltninger vedrørende de relevante statslige myndigheders opgaver, når der er indledt retsforhandlinger vedrørende gennemførelsesmyndighedens, formidlingsmyndighedens, forvaltningsmyndighedens eller betalingsmyndighedens handling eller undladelse forbundet med vurderingen af en ansøgning, med udvælgelse, med at træffe en afgørelse om tildeling af interventioner eller med et projekts gennemførelse, dvs. at der ikke er nogen bestemmelse, hvorefter de relevante statslige myndigheder har pligt til at give Europa-Kommissionen meddelelse om retsforhandlinger, der er indledt, og at træffe foranstaltninger, som sikrer, at midler, der er stillet til rådighed, er blevet reserveret til de omtvistede interventioner, indtil spørgsmålet om tildeling af interventionerne er blevet afgjort, foreneligt med medlemsstatens forpligtelse i henhold til artikel 38 i forordning nr. 1260/1999 til at give Europa-Kommissionen meddelelse om udviklingen i sager, hvor der er indledt administrativ eller retslig forfølgning, og til at samarbejde med Europa-Kommissionen, med artikel 19 i forordning nr. 2792/1999 og med kravene i afsnit 6 og 7 i retningslinjerne for afslutning af strukturfondsinterventioner (2000-2006), godkendt ved Kommissionens afgørelse KOM(2006) 3424?
            
         
      (1)  Rådets forordning (EF) nr. 1260/1999 af 21.6.1999 om vedtagelse af generelle bestemmelser for strukturfondene (EFT L 161, s. 1).
   
      (2)  Rådets forordning (EF) nr. 2792/1999 af 17.12.1999 om de nærmere regler og betingelser for Fællesskabets strukturforanstaltninger for fiskeriet (EFT L 337, s. 10).